धुर्मुस-सुन्तलीलाई उत्कृष्ट नागरिक सम्मान दिइने
वीरता जेसीज झापाले कलाकार सीताराम कट्टेल (धुर्मुस) र कुञ्जना घिमिरे (सुन्तली)लाई उत्कृष्ट नागरिक सम्मान प्रदान गर्ने भएको छ । झापा गौरादह घर भएका ख्यातिप्राप्त हास्य कलाकार धुर्मुस–सुन्तलीलाई भूकम्पपीडितको घर निर्माण अभियानमा अनुकरणीय योगदान गरेबापत उत्कृष्ट नागरिक सम्मानसँगै अभियानका लागि १० लाख रुपैयाँ सहयोग गर्न लागिएको नागरिक सम्मान समारोहका संयोजक विनोद बस्नेतले जानकारी दिए । 